Szakköri foglalkozásPánti Irén: Farkast emlegetnek Készítette: Kovács Mária

|  |  |
| --- | --- |
| **Foglalkozás menete** | **Megjegyzés** |
| 1. Találós kérdés:  Erdőn oson, völgybe vág,  füle szőrös, foga bárd.  Áldozata számos,  erdei mészáros. (farkas) | Ráhangolás, téma megjelölés |
| 2. Farkast emlegetnek c szöveg megismerése   * Olvasd el a szövegedet! * Keresd meg, hogy melyik cím illik a szövegrészedhez. Írd a lapodra! * Meséld el társaidnak, hogy miről olvastál! * Címek megbeszélése, ötletek | Szakértői mozaik  Bekezdésekre osztva kapják a szöveget. /10 rész/  Táblán címek, a különböző részekhez.   1. Mesében gonosz, valóságban nem 2. A farkas 3. Tisztelet 4. Vérszomjas állat 5. Negatív tulajdonság 6. Veszélyes az állatokra 7. Védekezés a nádasban 8. Védekezés a faluban 9. Mágia, babona 10. A farkas és a nap |
| 3. Mesecímek gyűjtése   * Piroska és a farkas * Farkastanya * Farkas-barkas * A kis malac és a farkas * A róka és a farkas lakodalomban * A farkas mulatni megy, aztán szállni tanul   4. Vershallgatás:  Romhányi József: Interjú a farkassal, aki állítólag megette Piroskát | Csoport munka  77 magyar népmese, internet |
| 5. Szólások- szólás magyarázatok /próbáljuk kitalálni, hogy mit jelent?   * Ordít, mint a fába szorult féreg. * Ember embernek farkasa. * Farkast emlegetnek, a kertek alatt jár. * Báránybőrbe bújt farkas. * A farkas a szőrét elhányja, de a szokását nem. * Nem eszi meg a farkas/kutya a telet. * Éhes, mint a farkas. * farkast kiált * magányos farkas * Farkasra bízta a birkát. * farkasordító hideg * farkasszemet néz * farkas, farkasnak a kölyke * Nehéz a bárányt a farkassal összebékíteni * Sok bárányt elhord addig a farkas * Egyszer ment ki az erdőbe, akkor is megette a farkas | * éktelen, elkeseredett sivalkodást * egyik ember a másiknak árt * ne emlegessük a rossz dolgot, mert beteljesedik * alattomos, megbízhatatlan ember * a dolgok külsőre változnak, de belül nem * nem szokott elmúlni a tél komolyabb hideg és hó nélkül * csillapíthatatlanul, nagyon éhes * ha valaki sokszor hazudik /mese a pásztorfiúról/ * egyedül szeret csinálni mindent * kecskére káposztát * nagyon hideg, repkednek a mínuszok * mereven, ellenségesen néz * nem esik messze az alma a fájától * az ellentétet nehéz összebarátkoztatni * soká fog bekövetkezni * egyszer mert belevágni, akkor is pórul járt |
| 6. Farkas név a növénynevekben  Általában mérgező növényeket jelöl. Keressünk ilyeneket!  farkasboroszlán, farkasszőlő, farkas kutyatej, farkasalma, farkasölő sisakvirág | Növényhatározó  Növénynevek eredete |
| 7. Farkas fajták – Ismerkedjünk meg velük!  Hazánkban előforduló fajok  Szürkefarkas  Nádi farkas | Állatlexikon |
| 8. Otthoni feladat: Mutasd be az egyik hazai fajt, képes projekttel! Rajzolhatsz vagy készíthetsz ppt. |  |